alexandrainst/scandi-wiki huggingface dataset:
Ojibwa

Ojibwa, ojibwe eller chippewa er en algonkinspråklig indianerstamme som utgjør den tredje største gruppen av de overlevende nordamerikanske urbefolkningene nord for Mexico. Ifølge USAs Bureau of the Census var ojibwa i 2000 den femte største gruppen av urinnvånere i USA, med 149 669 personer. I Canada finnes det ytterligere ca. 76 000.

Litteratur 
 Gerald Vizenor: The everlasting sky: New voices from the people named the Chippewa. Crowell-Collier Press, New York 1972.
 Basil Johnston: Ojibway heritage. McClelland and Stewart, Toronto 1976.
 Edmund J. Danziger Jr.: The Chippewa of Lake Superior. University of Oklahoma Press, Norman 1978.
 Frances Densmore: Chippewa customs. Minnesota Historical Society Press, St. Paul 1979.
 Gerald Vizenor: Summer in the spring: Ojibwe lyric poems and tribal stories. The Nodin Press, Minneapolis 1981.
 John A. Grim: The shaman: Patterns of religious healing among the Ojibway Indians. University of Oklahoma Press, Norman 1983.
 Gerald Vizenor: The people named the Chippewa: Narrative histories. University of Minnesota Press, Minneapolis 1984.
 Thomas Vennum Jr.: Wild Rice among the Ojibway People. Minnesota Historical Society Press, St. Paul 1988.
 Basil Johnston: Und Manitu erschuf die Welt – Mythen und Visionen der Ojibwa. Diederichs, 1994.
 Wub-e-ke-niew: We have the right to exist: A translation of aboriginal indigenous thought. The first book ever published from an Ahnishinahbæótjibway perspective. Black Thistle Press, New York 1995.
 J. D. Nichols, E. Nyholm: A concise dictionary of Minnesota Ojibwe. University of Minnesota Press, Minneapolis 1995.
 Lawrence W. Gross: The comic vision of Anishinaabe culture and religion. I: American Indian Quarterly, 26, s. 436–459, 2002.
 Hartmut Krech (utg.): Lebensbeschreibungen zweier Anishinabe-Frauen. I: IndianerLeben. Indianische Frauen und Männer erzählen ihr Leben. Books on Demand, Norderstedt 2009, s. 175–204.
 Winona LaDuke: Last Standing Woman. Eine indianische Saga von 1862–2018. Frederking und Thaler, München 2000, ISBN 978-3-89405-113-6

Se også 
 Ojibwa (språk)

Urfolk i Canada
Urfolk i USA
Urfolk i Montana
Urfolk i Nord-Dakota
Urfolk i Minnesota
Urfolk i Michigan

Indianerstammer
Nordamerikanske indianerstammer
Algonkinske folk
Preus Foto

Preus Foto ble startet som en fotobutikk i Horten i 1956 av Leif Preus. Butikken solgte kamerautstyr, hadde portrettstudio og sort/hvitt fotolaboratorium.

Med støtte fra Horten kommune startet Preus opp fotolaboratorium, som etterhvert utviklet seg til å bli ett av landets største i 1980-årene. Leif Preus startet også opp den internasjonale portrettfotografkjeden Color Art Photo. Preus Foto ble i 2007 kjøpt opp av Telebutikken.

Referanser 

Norske fotobutikker
Næringsliv i Halden
Etableringer i 1956
Opphør i 2007
Anja-Evelin Jordalen

Anja-Evelin Jordalen (født 7. desember 1987) er en norsk vektløfter. Hun vokste opp i Bergen og er medlem i Atlet Klub Bjørgvin. Per 1. januar 2014 har hun løftet 92 kg i rykk og 113 kg i støt under NM i 2010.

Meritter
2003–2013: NMgull og Kongepokal i 2013. 
Fire gull i NM junior
Tre gull i NM ungdom
2007: Gull i nordisk mesterskap
To gull i nordisk juniormesterskap
To gull i nordisk ungdomsmesterskap
2013: 5.-plass i EM i vektløfting
2008: 10.-plass i EM i vektløfting
2007: 6.-plass i Junior-EM i vektløfting
2006: 6.-plass i Junior-EM i vektløfting
2005: 9.-plass i Junior-EM i vektløfting

Rekorder
I årene 2002–2007 satte Jordalen 141 norske rekorder: 44 i ungdom, 79 i junior samt 18 i senior.

Referanser

Eksterne lenker 
 

Norske vektløftere
Personer fra Bergen kommune
Kongepokalvinnere i vektløfting
Fredrik Backer

Fredrik Backer (født 20. desember 1987) er en norsk fekter. Han konkurrerer for Njård. Under Sommer-OL 2008 i Beijing var han sparringpartner for Sturla Torkildsen. Backer er bosatt i Oslo.
__notoc__

Meritter 
 2008: Gullmedalje i U23-EM
 2007: Gullmedalje i junior-VM

Medaljer i norske mesterskap

Se også 
 Norgesmesterskapet i fekting

Eksterne lenker 
 
 Fredrik Backer  – Profil hos Norges Fekteforbund

Norske fektere
Fødsler i 1987
Kongepokalvinnere i fekting
Peter Eremitten

Peter Eremitten var en fransk munk som i 1096 ledet Folkekorstoget, en forsamling av bønder, håndverkere, lavadelige riddere, kvinner og barn, som ville gjenerobre Jerusalem, som Peter tidligere hadde besøkt. Han ble regnet som hellig og hadde mange beundrere. Noen mener at det var han som satte i gang korstogene, ved å inspirere pave Urban II.

Peter forlot tidlig klosteret sitt i Amiens for å dra omkring og forkynne om bot og omvendelse blant folk. Han samlet inn penger til fattige, blant annet til medgift for prostituerte som ville begynne et anstendig liv. Han red omkring på et esel (som folk tok hår fra for å lage lykkeamuletter), vasket seg sjelden, levde bare av vin og fisk, og gikk en i grå tunika av ull. Han ble kalt «lille Peter» og hadde et langt smalt ansikt liksom eselet sitt. Guibert av Nogent traff ham og la merke til hans karisma. Peter hevdet å være utpekt av Gud til å forkynne korstog, og at han hadde et brev med seg fra Gud som bevis. 12. april samlet han tilhengerne sine i Köln, og 20. april brøt de opp og fulgte etter korsfarergruppen til Walter Sans Avoir.  

Han påstod han hadde fått syner ved den hellige grav i Jerusalem, og etter konsilet i Clermont reiste han rundt i Frankrike og Flandern med et brev fra Himmelen, som hevdet at de kristne kunne befri Jesu grav, bare de anstrengte seg. Selv ledet han den første gruppen korsfarere mot Jerusalem, gjennom Balkan og Bysants. En av de tidligste kildene, Albert av Aachen, forteller at Peter kom fra Jerusalem og gjorde slikt inntrykk på pave Urban at det inspirerte denne til sin preken i Clermont. I så fall spilte Peter en avgjørende rolle i denne delen av Europas historie. 

Da korsfarerfølget til Walter Sans Avoir rakk frem til Ungarn, måtte de hindres i å utplyndre lokalbefolkningen. Dette skyldtes ren nød, men Peters gruppe oppførte seg ikke bedre, og da byen Zemun ble angrepet og plyndret, ble en ungarsk hær satt inn mot korsfarerne og jaget dem. Mot slutten av august 1096 møttes Walthers og Peters grupper i Konstantinopel. Disiplinen var ikke blitt bedre, og keiser Alexios I Komnenos ville ha dem raskest mulig videre. En av de viktigste kildene til opplysninger om Peters liv er for øvrig keiserens datter, Anna Komnena, som var født i desember 1083 og ennå ikke fylt tretten år da korsfarerne passerte gjennom hjembyen hennes.

Alt i oktober 1096 klarte keiser Alexios å overtale korsfarerne til å krysse Bosporus over til Lilleasia. Der lot han dem seile sin egen sjø uten større forsyninger eller rettledning. De dro mot Nikea, men 21. oktober ble de angrepet av seldsjukk-sultanen Kiliq Arslans kamptrente styrker. De døde lå i hauger, blant dem Walter Sans Avoir, og Albert av Aachen skrev at det var en rimelig straff for overgrepene mot jøder. Peter Eremitten unnslapp; han døde først 8. juli 1115 i sitt hjemland. I ettertid beklaget han seg høylytt over at det var de falnes manglende tro som var årsak til at Gud ikke lot dem nå frem til Jesu grav.

Referanser

Personer knyttet til korstogene
Quincy Douglas

Quincy Jonas Edward Samuel Douglas (født 7. september 1975 i Oxford oppvokst i Bergen) er en norsk tidligere sprinter. Han representerte idrettslaget Gular i Bergen, og har de senere år vært medlem av IK Tjalve i Oslo, hvor han er trener.

Han er nå sprinttrener for Nesodden IF på Nesodden og for IL Tyrving. Han har også fungert som ekspertkommentator for Eurosport og fengselsbetjent i Oslo Kretsfengsel. Han jobber til daglig som markeds- og forretningsutvikler i IQ Locks og som miljøarbeider i barnevernet. 

Douglas er far og trener til Leon Samuel Douglas Mjaaland og yngre bror av mellomdistanseløperen Atle Douglas.

Personlige rekorder 
 100 meter – 10,66 
 200 meter – 21,01 
 400 meter – 46,11, som var norsk rekord fra 1999 til 2016.

Medaljer i norske mesterskap

Andre meritter 
 1994 Junior-norgesmester 400 meter
 1997 Europamesterskapet for U 23, 4.-plass på 400m
 1999 Norsk rekord 400 meter 46.11

Referanser 

Norske sprintere
Norgesmestere i friidrett
Norske friidrettstrenere
Ekspertkommentatorer (sport)
Nordmenn født i Storbritannia
Personer fra Bergen kommune
Friidrettsutøvere for IL Gular
Fødsler i 1975
Friidrettsutøvere for IK Tjalve
Norske miljøarbeidere
Anna Birjukova

Anna Birjukova (russisk: Анна Бирюкова; født 27. september 1967 i Sverdlovsk) er en tidligere russisk friidrettsutøver. Birjukova tilhørte pionerene innenfor det kvinnelige tresteget og vant VM-gull 1993 i Stuttgart da hun hoppet den nye verdensrekorden på 15,09. Året etter vant hun EM-gull. Under VM 1995 i Göteborg ble Birjukova bare nummer tre og fikk se sin verdensrekord slått av Inesa Kravets.

Eksterne lenker 
 

Russiske tresteghoppere
Deltakere for Russland under Sommer-OL 1996
Friidrettsutøvere under Sommer-OL 1996
Personer fra Jekaterinburg
Verdensmestere i friidrett
Europamestere i friidrett
Fødsler i 1967
Gudrun Høiseth

Gudrun Høiseth (født 23. desember 1976) er en norsk lege. Hun er overlege ved Divisjon for rettstoksikologi og rusmiddelforskning ved Folkehelseinstituttet. Høiseth har skrevet et titalls tidsskiftsartikler og har flere ganger opptrådt i media som ekspert på rusmidler. Hun er cand.med. samt ph.d. fra 2009.

I 2006 fikk Høiseth en pris for beste muntlige presentasjon av en ung forsker på en konferanse i rettstoksikologi i Slovenia. Høiseths foredrag handlet om en markør som kan påvise at en person drakk alkohol før han eller hun døde. Dette er interessant fordi det også dannes alkohol i lik etter døden.

Referanser 

Norske leger
Personer tilknyttet Folkehelseinstituttet
Fødsler i 1976
Svømming under Sommer-OL 2008 – 800 meter fri kvinner

Svømme-øvelsen 800 meter fri damer ved Sommer-OL 2008 fant sted mellom 14. og 16. august, i Beijing nasjonale vannsportsenter. 

Fem heat ble avholdt med ett maksimum antall svømmere (åtte). Plasseringene i heatene som den enkelte svømmere har formelt ingen betydning, i det utøverne med de åtte beste tidene fra alle heatene kvalifiserte seg til finalen.

Kvalifikasjonskravet var 8 minutter 36 sekunder (A-krav) og 8 minutter 54 sekunder (B-krav). De olympiske komiteene med to eller flere svømmere som tilfredsstiller A-kravet kan melde på to slike svømmere ellers kan de melde på en enkelt svømmer som har klart B-kravet.

Øvelsen 800 meter damer var uvanlig ved det olympiske svømmeprogrammet for 2008 siden det ikke var noen tilsvarende øvelse for herrer. I stedet var herrenes lengste fri distansen 1500 meter og menn svømte ikke 800 meter. For alle andre øvelser i 2008, er herrenes og kvinnenes program identisk.

Under konkurransen satte, Rebecca Adlington olympisk rekord i innledende heat.  Altså før finalen var, Brooke Bennetts olympiske rekord fra 2000 ikke lenger OL-rekord. I finalen ble
den eldste verdensrekorden i svømming slått av Rebecca Adlington.
  
Norge var ikke representert. Danske Lotte Friis satte ny nordisk rekord i det innledende heatet og slo rekorden som Irene Dalby hadde hatt omtrent like lenge som Janet Evans hadde hatt verdensrekorden som også ble forbedret. Lotte Friis tok bronsemedalje i finalen.

Rekorder
Før denne konkurransen, var de eksisterende verdens- og olympiske rekorder som følger:

Følgende nye verdens- og olympiske rekorder ble satt under konkurransen.

Resultater

Heatene

Finale

Referanser

Svømming under Sommer-OL 2008
Boris Tsjotsjijev

Boris Tsjotsjijev (født 1. november 1957, død 22. juli 2021 i Vladikavkaz) var en georgisk politiker, som var fungerende statsminister i Sør-Ossetia en periode i 2008.

Han overtok som fungerende statsminister i den selverklærte utbryterrepublikken Sør-Ossetia 18. august 2008, etter at Sør-Ossetias president Eduard Kokojty erklærte unntakstilstand og oppløste regjeringen. Han var visestatsminister før dette, under tidligere statsminister Jurij Morozov, og har leder forhandlingene for løsrivelse fra Georgia.

Den 22. oktober samme år utnevnte det sør-ossetiske parlamentet Aslanbek Bulatsev som ny statsminister.

Han døde i Vladikavkaz i Russland den 22. juli 2021, av covid-19.

Referanser 

Georgiske politikere
Sør-Ossetia
Personer fra Shida Kartli
Dødsfall relatert til covid-19 i Russland
Politikere ofre for covidpandemien
Jonathan D. Spence

Jonathan D. Spence (egenvalgt kinesisk navn: 史景迁, pinyin: Shǐ Jǐngqiān,  født 11. august 1936 i Surrey i England, død 25. desember 2021) var en amerikansk sinolog og historieprofessor ved Yale University i New Haven i USA. Hans interesseområder er særlig innen kinesisk historie fra første opiumskrig og fremover.

Jonathan Spence studerte først historie ved University of Cambridge. Sinologien kom han i berøring i et utvekslingsår ved Yale University, der forelesninger av historieprofessor Mary Wright om kinesisk historie vekket hans interesse. Han tok doktorgraden med en avhandling om den tidlige Qing-tiden, og avhandlingen ble fulgt opp med verket To Change China: Western Advisers in China. Etter dette fikk han i 1971 en lærestol i historie ved Yale. Flere publikasjoner fulgte. 

Mellom 1983 og 1986 var Spence dekan for det historiske fakultet, og i årene 1988/89 ledet han Whitney Humanities Center. I 1990 kom hans berømte verk The Search for Modern China.

Jonathan Spence har fått mange æresdoktorater og andre utmerkselser. I 2004/2005 var han president for American Historical Association.

Verker 
 To Change China: Western Advisers in China, 1969
 Emperor of China: Self-Portrait of K'ang-Hsi, 1974
 The Death of Woman Wang, 1978
 The Gate of Heavenly Peace: The Chinese and Their Revolution 1895-1980, 1982
 The Memory Palace of Matteo Ricci, 1984
 The Question of Hu, 1987
 The Search for Modern China, 1990
 Chinese Roundabout: Essays on History and Culture, 1993
 God's Chinese Son, 1994
 The Chan's Great Continent: China in Western Minds, 1999
 Mao Zedong, 1999
 Return to Dragon Mountain: Memories of a Late Ming Man, 2007

Referanser

Eksterne lenker 
 Reith Lectures: Chinese Vistas
  Biography
 The Search for Modern China Continues
 2008 Reith Lectures
 Spence archive from The New York Review of Books
  Jonathan Spence, Cliffhanger Days: A Chinese Family in the Seventeenth Century, AHA Presidential Address  Retrieved 18 April 2010 
 profile at the New York State Writers Institute

Sinologer fra USA
Personer fra Surrey
Telewizja Polska

Telewizja Polska Spółka Akcyjna (TVP S.A., kort TVP; Polsk televisjon) er Polens offentlige fjernsynsselskap. Dets søsterselskap på radiosiden er Polskie Radio. TVP får omkring en tredjedel av sine inntekter gjennom innkreving av lisensavgift, og får ellers inntekter fra reklame og sponsing.

De regulære fjernsynssendingene startet i 1952, og fargesendinger startet i 1971. I 1992 ble radio og fjernsyn skilt i to separate selskaper. TVP ble medlem av Den europeiske kringkastingsunionen i 1993. Selskapet hadde et fjernsynsmonopol frem til 1990-tallet.

Kanaler 
TVP produserer to riksdekkende kanaler:
 TVP1
 TVP2

I tillegg produserer TVP en rekke lokale kanaler og noen nisjekanaler.

TVP produserer dessuten en kanal på hviterussisk, beregnet på befolkningen i Hviterussland: Belsat TV.

Barneproduksjoner 
Utenfor Polen er Telewizja Polska spesielt kjent for barneproduksjoner av høy kvalitet. Telewizja Polska har også samarbeidet med kringkastingsselskaper i andre land om flere slike produksjoner.

Eksterne lenker 
 

Kringkastingsselskaper
Polske selskaper
Etableringer i 1952
Den europeiske kringkastingsunion
Tsjapajevka

Tsjapajevka (russisk: Чапа́евка) også kalt Motsja (russisk: Мо́ча) er ei elv i Samara oblast i Russland. Den er ei venstre sideelv til Volga, og er 298 km lang, med et nedbørfelt på 4310 km². Den har sitt utspring på de vestligste utløperne av Obsjtsjij Syrt, og munner ut i Saratov-reservoaret nær Novokujbysjevsk. Byen Tsjapajevsk ligger ved elva. Elva er seilbar opp til 34 km fra munningen. Mesteparten av vannføringen kommer fra snøsmelting, og elva tørker helt inn i de øvre delene om sommeren. Den er islagt fra november til april. De største sideelvene er Petrusjka, Vetljanka og Vjazovka.

Elva het opprinnelig Mócha, men ble i 1925 kalt Tsjapajevka til ære for borgerkrigshelten Vasilij Tsjapajev.

Elver i Samara oblast
Parlamentsvalget i Storbritannia 1951

Parlamentsvalget i Storbritannia 1951 var et valg til det britiske Underhuset som fant sted 25. oktober 1951. Dette skjedde kort etter valget til Underhuset i 1950. Labour Party hadde vunnet valget året før med svært knapp margin, og Labour-regjeringen skrev ut nyvalg i håp om å øke oppslutningen. Selv om Labour økte antallet stemmer, tapte partiet seter i parlamentet, og mistet flertallet til det konservative partiet. Det liberale partiet mistet mer enn to tredjedeler av stemmene, og ble fjerde største parti etter National Liberal Party.

Resultater 

Totalt ble det avgitt 28 596 594 stemmer. Resultatene for Det konservative parti omfatter også resultatene for Ulster Unionist Party.

Kilder 
 General Election Results 1885-1979  http://www.election.demon.co.uk , besøkt 15. mai 2018

1951
Valg i 1951
1951 i Storbritannia
Googlebot

Googlebot er Googles søkerobot, som er ansvarlig for å innhente alle nettsider i verden slik at Google kan indeksere dem.

Se også
 Søkerobot
 Søkemotor

Kilder
 GoogleGuide's beskrivelse av googlebot

Eksterne lenker 
 

Søkemotorer
World Wide Web
Dataterminologi
Sheila Bair

Sheila Colleen Bair (født 3. april 1953 i Independence i Kansas i USA) er den 19. formann for Federal Deposit Insurance Corporation (FDIC).  Den 26. juni 2006 ble hun utnevnt til formann for en femårsperiode, og som medlem av FDICs styre til juli 2013.

I 2008 rangerte Forbes henne som nummer to på listen over verdens mektigste kvinner bak Angela Merkel.

Referanser

Eksterne lenker 
 
  Federal Deposit Insurance Corporation website
  FDIC Biography of Bair
  New York Times opinion article on dealing with subprime mortgage defaults
  Forbes 100 Most Powerful Women #2 Sheila C. Bair

Forretningsfolk fra USA
Federal Reserve
Personer fra Montgomery County i Kansas
Black box

Black box (svart boks) kan vise til:

 Ferdsskriver, apparat for dataregistrering
 Studioscene, rom med svarte vegger og tak
 Blackbox, vindusbehandler i Unix-lignende operativsystemer
Thai Tanic

Thai Tanic (født i 2000) er en norsk travhest varmblods hingst etter Viking Kronos (IT) og Sweetpike. Thai Tanic vant i 2003 Norsk Travkriterium og i 2004 Norsk Trav Derby. Thai Tanic har også vunnet Norgesmesterskapet for varmblodshester og er tidenes raskeste og mestvinnende norskfødte travhest. Hesten trenes av svenske Team Goop og har innkjørt 8 134 694 NOK. Thai Tanic kom opprinnelig fra Stall Skadberg. Det er opprettet et eget Thai Tanics æresløp ved Klosteskogen Travbane som kjøres under påsketravet hvert år.

Løpskarriere 
Starter:  64
1. plasser:  30
2. plasser:  10
3. plasser:  2

Norske travhester
Sigurbjörn Einarsson

Sigurbjörn Einarsson (født 30. juni 1911 i Vestur-Skaftafellssýsla på Island, død 28. august 2008 i Reykjavík) var dr.theol. og prest i den lutherske kirke på Island. Han ledet kirken som biskop på Island fra 1959 til 1981. Nåværende biskop, Karl Sigurbjörnsson, er hans sønn.

Referanser

Kilder 
 Sigurbjörn Einarssons nekrolog 

Islandske salmediktere
Sigurbjorn Einarsson
Alexander Telje

Alexander Eskil Telje (født 1967) Telje er styremedlem i Thinc Consulting AS. 

Telje har tidligere vært administrerende direktør i British American Tobacco Norway. Han var salgssjef og markedsdirektør i Skandinavisk Tobakskompagni, som var eier av daværende J.L Tiedemanns Tobakksfabrikk fra 1998 til 2008.

Tobakk
Norske bedriftsledere
Nordmenn i tobakksbransjen
R-36

R36 (russisk P-36) er en gruppe Interkontinentale ballistiske missiler (ICBM) og raketter for utplassering av satellitter som ble utviklet av Sovjetunionen under den kalde krigen. Den første utgaven av R-36 fikk NATO-kallenavn SS-9 mens den siste utgaven, R-36M av NATO betegnes som SS-18 Satan, denne versjonen gav Sovjet såkalt førsteslagskapasitet overfor USAs landbaserte ICBM grunnet dens store nyttelast (Throw-weight).

Utviklingen av R-36 begynte i Ukraina i 1962, basert på R-16 og den første utgaven av missilet var operativt i 1966. R-36M ble utplassert fra 1975 og har gjennomgått seks oppgraderinger. R-36M har vært utstyrt med MIRV for 10 stridshoder. Det maksimale antall R-36M utplassert var 308 missiler, ved oppløsningen av Sovjetunionen var 104 av disse lokalisert i Kasakhstan og de ble etterhvert destruert. Russland har planlagt å ha missilet operativt inntil 2020 og undertegnet i 2006 en avtale med Ukraina for vedlikehold.

Referanser

Eksterne lenker 

 Moscow extends life of 144 cold war ballistic missiles, fra nettutgaven til avisen Guardian (engelsk)
 Oversikt over Russlands strategiske missiler, fra nettstedet russianforces.org (engelsk)

Ballistiske missiler

de:R-36M
es:R-36M
it:R-36M
pl:R-36M
Fylkesvei 3474

Fylkesvei 3474 går mellom Dypvåg og Normannvik i Tvedestrand kommune. Veien er 2,3 km lang.

Frem til 2019 hadde veien betegnelsen fylkesvei 107 (Aust-Agder).

Kommuner og knutepunkter

 Dypvåg
Endepunkt Normannvik

Referanser

Eksterne lenker 

 Vegvesenets vegkart 

Fylkesveier i Agder
Veier i Tvedestrand
Janus Tjørnelund Rasmussen

Janus Tjørnelund Rasmussen (født 1974) er administrerende direktør i tobakksselskapet Phillip Morris.

Eksterne lenker 
 Philip Morris Norway

Tobakk
Norske bedriftsledere
Nordmenn i tobakksbransjen
Fylkesvei 3462

Fylkesvei 3462 går mellom Laget og Tveite i Tvedestrand kommune. Veien er 9,9 km lang.

Frem til 2019 hadde veien betegnelsen fylkesvei 101 (Aust-Agder).

Kommuner og knutepunkter

 Laget
 Tveite

Referanser

Eksterne lenker 

 Vegvesenets vegkart 

Fylkesveier i Agder
Veier i Tvedestrand
Fylkesvei 3468

Fylkesvei 3468 går mellom Nes verk og Rosseland i Tvedestrand kommune. Veien er 2,0 km lang.

Frem til 2019 hadde veien betegnelsen fylkesvei 104 (Aust-Agder).

Kommuner og knutepunkter

 Nes verk
Endepunkt Rosseland

Referanser

Eksterne lenker 

 Vegvesenets vegkart 

Fylkesveier i Agder
Veier i Tvedestrand
UR-100N

UR-100N NATO-kallenavn SS-19, er et interkontinentalt ballistisk missil (ICBM) utplassert av Russlands væpnede styrker. Utviklingen av missilet startet i 1970 og det ble utplassert fra 1974. Totalt 360 missiler ble produsert, noen av disse er fremdeles operative og det russiske forsvaret har planlagt å benytte missilet fram til 2030.

Eksterne lenker 
 UR-100N / SS-19 STILLETO Globalsecurity
 Russian strategic nuclear forces

Ballistiske missiler
Fylkesvei 3452

Fylkesvei 3452 går mellom Ytre Søndeled og Solsiden i Risør. Veien er 3,9 km lang.

Frem til 2019 hadde veien betegnelsen fylkesvei 8 (Aust-Agder).

Kommuner og knutepunkter

Referanser

Eksterne lenker 
 Vegvesenets vegkart 
 

Fylkesveier i Agder
Veier i Risør